มท.1 สั่งการกรมป้องกันและบรรเทาสาธารณภัยส่งอากาศยาน ปภ. KA -32 พร้อมเครื่องจักรกลสาธารณภัยปฏิบัติการช่วยดับไฟป่าในจังหวัดนครนายก
มท.1 สั่งการกรมป้องกันและบรรเทาสาธารณภัยส่งอากาศยาน ปภ. KA -32 พร้อมเครื่องจักรกลสาธารณภัยปฏิบัติการช่วยดับไฟป่าในจังหวัดนครนายกนายมณฑล สุดประเสริฐ อธิบดีกรมป้องกันและบรรเทาสาธารณภัย (ปภ.) เปิดเผยว่า เมื่อวันที่ 22 กุมภาพันธ์ที่ผ่านมา เกิดสถานการณ์ไฟป่าในหมู่ที่ 12 หมู่ที่ 13 ตำบลเขาพระ หมู่ที่ 13 ตำบลพรหมณี อำเภอเมืองนครนายก และหมู่ที่ 13 ตำบลศรีกะอาง อำเภอบ้านนา จังหวัดนครนายก มีพื้นที่ป่าได้รับความเสียหายประมาณ 1,000 ไร่ ซึ่งพลเอก อนุพงษ์ เผ่าจินดา รัฐมนตรีว่าการกระทรวงมหาดไทย ได้สั่งการกรมป้องกันและบรรเทาสาธารณภัย ปฏิบัติการดับไฟป่า ร่วมกับกองทัพบก (ทบ.) และจังหวัดนครนายก โดยส่งอากาศยาน ปภ. KA - 32 ขึ้นบินดับไฟป่าบริเวณโรงเรียนเตรียมทหาร หมู่ 10 ตำบลศรีกะอาง อำเภอบ้านนา จังหวัดนครนายก และหมู่ที่ 13 ตำบลพรหมณี อำเภอเมืองนครนายก จังหวัดนครนายก และพื้นที่ที่ได้รับมอบหมาย พร้อมระดมกำลังเจ้าหน้าที่ เครื่องจักรกลสาธารณภัย รถบรรทุกน้ำช่วยดับเพลิง 10,000 ลิตร รถยนต์กู้ภัยเคลื่อนที่เร็ว รถดับไฟป่าพร้อมอุปกรณ์ และรถไฟฟ้าส่องสว่างออกปฏิบัติการดับไฟป่าอย่างต่อเนื่องจนกว่าสถานการณ์จะสิ้นสุด